CELEX: C2007/199/49
Language: el
Date: 2007-08-25 00:00:00
Title: Υπόθεση T-47/03: Απόφαση του Πρωτοδικείου της 11ης Ιουλίου 2007 — Sison κατά Συμβουλίου (Κοινή εξωτερική πολιτική και πολιτική ασφάλειας — Περιοριστικά μέτρα έναντι ορισμένων προσώπων και φορέων στο πλαίσιο της καταπολέμησης της τρομοκρατίας — Πάγωμα κεφαλαίων — Αρμοδιότητα της Επιτροπής — Προσφυγή ακυρώσεως — Δικαιώματα άμυνας — Αιτιολογία — Δικαίωμα αποτελεσματικής δικαστικής προστασίας — Αγωγή αποζημιώσεως)

25.8.2007   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 199/27
            
         Απόφαση του Πρωτοδικείου της 11ης Ιουλίου 2007 — Sison κατά Συμβουλίου
   (Υπόθεση T-47/03) (1)
   
   (Κοινή εξωτερική πολιτική και πολιτική ασφάλειας - Περιοριστικά μέτρα έναντι ορισμένων προσώπων και φορέων στο πλαίσιο της καταπολέμησης της τρομοκρατίας - Πάγωμα κεφαλαίων - Αρμοδιότητα της Επιτροπής - Προσφυγή ακυρώσεως - Δικαιώματα άμυνας - Αιτιολογία - Δικαίωμα αποτελεσματικής δικαστικής προστασίας - Αγωγή αποζημιώσεως)
   (2007/C 199/49)
   Γλώσσα διαδικασίας: η αγγλική
   Διάδικοι
   
      Προσφεύγων: Jose Maria Sison (Ουτρέχτη, Κάτω Χώρες) (εκπρόσωποι: J. Fermon, A. Comte, H. Schultz, D. Gurses και T. Olsson, δικηγόροι)
   
      Καθού: Συμβούλιο της Ευρωπαϊκής Ενώσεως (εκπρόσωποι: Μ. Βιτσεντζάτος και M. Bishop)
   
      Παρεμβαίνοντες υπέρ του προσφεύγοντος: Negotiating Panel of the National Democratic Front of the Philippines (Ουτρέχτη), Luis G. Jalandoni (Ουτρέχτη), Fidel V. Agcaoili (Ουτρέχτη), Maria Consuelo K. Ledesma (Ουτρέχτη) (εκπρόσωπος: B. Tomlow, δικηγόρος)
   
      Παρεμβαίνοντες υπέρ του καθού: Βασίλειο των Κάτω Χωρών (εκπρόσωπος: H. Sevenster) και Ηνωμένο Βασίλειο της Μεγάλης Βρετανίας και της Βόρειας Ιρλανδίας (εκπρόσωποι: αρχικώς R. Caudwell, στη συνέχεια C. Gibbs, επικουρούμενοι από τον S. Moore, barrister)
   Αντικείμενο της υποθέσεως
   Αφενός, προσφυγή για τη μερική ακύρωση της αποφάσεως 2002/974/ΕΚ του Συμβουλίου, της 12ης Δεκεμβρίου 2002, για την εφαρμογή του άρθρου 2, παράγραφος 3, του κανονισμού (EK) 2580/2001, για τη λήψη ειδικών περιοριστικών μέτρων κατά ορισμένων προσώπων και οντοτήτων με σκοπό την καταπολέμηση της τρομοκρατίας και την κατάργηση της απόφασης 2002/848/ΕΚ (ΕΕ L 337, σ. 85), και, αφετέρου, αγωγή αποζημιώσεως.
   Διατακτικό της αποφάσεως
   To Πρωτοδικείο αποφασίζει:
   
               1)
            
            
               Ακυρώνει την απόφαση 2006/379/ΕΚ του Συμβουλίου, της 29ης Μαΐου 2006, για την εφαρμογή του άρθρου 2, παράγραφος 3, του κανονισμού (ΕΚ) 2580/2001, για τη λήψη ειδικών περιοριστικών μέτρων κατά ορισμένων προσώπων και οντοτήτων με σκοπό την καταπολέμηση της τρομοκρατίας και για την κατάργηση της απόφασης 2005/930/ΕΚ, στο μέτρο που αφορά τον προσφεύγοντα.
            
         
               2)
            
            
               Απορρίπτει την αγωγή αποζημιώσεως.
            
         
               3)
            
            
               Το Συμβούλιο φέρει τα δικαστικά του έξοδα, καθώς και τα έξοδα του προσφεύγοντος, περιλαμβανομένων των εξόδων της διαδικασίας ασφαλιστικών μέτρων, καθώς και τα έξοδα του Negotiating Panel of the National Democratic Front of the Philippines, των Luis G. Jalandoni και Fidel V. Agcaoili και της Maria Consuelo K. Ledesma.
            
         
               4)
            
            
               Το Βασίλειο των Κάτω Χωρών και το Ηνωμένο Βασίλειο της Μεγάλης Βρετανίας και της Βόρειας Ιρλανδίας φέρουν τα δικαστικά τους έξοδα.
            
         
      (1)  ΕΕ C 101 της 26.4.2003.